ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

privind organizarea si sărbătorirea Zilei comunei Valea Ierii și Festivalului fructelor de pădure

 Consiliul Local al comunei Valea Ierii , întrunit în ședința ordinară la data de 13.09.2022,

 Având în vedere referatul nr.4335 din 8.09.2022 a domnului Nap Dorin , primarul comunei Valea Ierii, precum și raportul nr.4336/8.09.2022 întocmit de doamna Farcaș Adriana – inspector de specialitate,

 Văzând avizele comisiilor de specialitate din cadrul Consiliului local;

 Ținând cont de:

 - prevederile art.5, alin.(3), art.20 lit.h) și i) din Legea nr. 273/2006 privind finantele pub!ice locale , cu modificările și completările ulterioare;

 - prevederile art. 129, alin. (2), lit.b) și d), alin. (4), lit. f), alin. (7) lit. a), d), e) din O.U.G. nr.57/2019 privind Codul Administrativ cu modificările și completările ulterioare;

 În temeiul art.139, alin.(3) și art.196 alin.(1), lit.a) din O.U.G. nr.57/2019 privind Codul Administrativ cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art.1. Se aproba organizarea evenimentului "Ziua comunei Valea Ierii și Festivalului fructelor de pădure " la data de 18 septembrie 2022 în parteneriat cu Centrul Județean pentru Conservarea și Promovarea Culturii Tradiționale Cluj.

 Art.2. Se aprobă acordarea sumei de 500 lei pentru fiecare cuplu din comună care împlinește 50 de ani de căsătorie în cursul anului 2022 dar și cuplurilor care au peste 50 de ani de căsătorie conform anexei 1 la prezenta hotărâre.

 Art.3. Se aprobă acordarea sumei de 200 lei elevilor de la Școala Gimnazială Valea Ierii care au avut la terminarea anului școlar 2021-2022 media generală între 9 și 10 și calificativul ,,Foarte Bine" conform anexei 2 la prezenta hotărâre.

 Art.4. Sumele prevăzute la articolele 2 și 3 vor fi acordate în numerar la data de 18.09.2022 în cadrul evenimentului.

 Art.5. Se aprobă suma de 15.000 lei cheltuieli de protocol din venituri proprii.

 Art.6. Suma de 25.000 lei aprobată prin Hotărârea Consiliului Local Valea Ierii nr.47/18.08.2022 pentru organizarea evenimentului, va fi virată Centrului Județean pentru Conservarea și Promovarea Culturii Tradiționale Cluj conform acordului de parteneriat anexat.

 Art.7. Se mandatează primarul comunei Valea Ierii, domnul Nap Dorin în relația cu Centrul Județean pentru Conservarea și Promovarea Culturii Tradiționale Cluj.

 Art.8. Cu ducerea la îndeplinire a prevederilor prezentei hotărâri se încredințează Primarul comunei Valea Ierii și compartimentul financiar - contabil.

 Art.9. Prezenta hotărâre se comunica Institutiei Prefectului-Județul Cluj, compartimentului financiar- contabil și se aduce la cunostință publică prin publicarea pe pagina de internet “ [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

 Președinte de ședință, Contrasemnează :

 Vasile-Mihai Șipoș Secretar general al comunei,

 Nelia-Crenguța Mariș

**Nr. 53 din 13.09.2022**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*